open-index/open-wikipedia-markdown huggingface dataset:
Muchotrávka tigrovaná

**Muchotrávka tigrovaná** (*Amanita pantherina*) je jedovatá huba z čeľade muchotrávkovitých.
 
## Opis
Klobúk má 4 – 12 cm široký, za mladi polguľovitý, neskôr klenutý až rozprestrený na okraji pravidelne ryhovaný. Najčastejšie je žltohnedý, môže byť aj bledohnedý, sivastý alebo sivohnedý. Povrch je za vlhka slizký, za sucha lesklý, na okraji zreteľne ryhovaný, takmer vždy celý pokrytý drobnými útržkami plachtičky. Lupene sú 6 – 10 mm široké, husté, pri hlúbiku takmer voľné, biele. Hlúbik je 6 – 15 cm dlhý a 0,5 – 2 cm hrubý, vylomiteľný, valcovitý, dolu hľúzovito zhrubnutý, biely, hladký, lesklý, s bielym neryhovaným ovisnutým prsteňom. Nad hľuzou, ktorú obaľuje prirastená pošva, bývajú 1 až 3 prstencovité pásiky.  Dužina je dosť tenká, mäkká, biela, vôňu má spravidla nevýraznú, so zemiakovým alebo reďkovkovým komponentom, chutí sladkasto. Výtrusy sú krátko elipsovité, hladké, bezfarebné, s jednou veľkou tukovou kvapkou, veľké 10–12 × 7,8 μm. Výtrusný prach je biely.
 
## Výskyt
Muchotrávka tigrovaná rastie najmä v ihličnatých lesoch, zriedkavejšie v listnatých (od augusta do októbra.) na presvetlenejších vyhriatych miestach. Rozšírená je dosť hojne od nížin do vrchov.  

## Praktický význam
Muchotrávka tigrovaná spôsobuje otravy prejavujúce sa tráviacimi aj nervovými poruchami, ktoré sa vo výnimočných prípadoch končia smrťou.

## Možnosť zámeny
Možná je zámena s jedlou, no nechutnou muchotrávkou hrubou, ale aj s jedlou a chutnou muchotrávkou červenkastou.

## Galéria

Amanita pantherina (45570877151).jpg|mladá plodnica
Amanita pantherina (44845981114).jpg|lupene, prstenec a pošva plodnice
European Panther.jpg|staršia plodnica
Bresadola - Amanita pantherina.png|typické znaky muchotrávky tigrovanej

 
## Referencie

## Iné projekty

Kategória:Jedovaté huby
Kategória:Muchotrávkovité
Thomas Rabitsch

[thumb|''The Slow Club'' – Thomas Rabitsch a [Hansi Lang - Viedeň (2008)]]
**Thomas Rabitsch** (* 19. november 1956 Viedeň) je rakúsky klávesák a hudobný producent. Od sedemdesiatych rokov bol Rabitsch v mnohých rakúskych skupinách činný.

Je zakladajúcim členom hudobnej skupiny Hallucination Company (od 1977 do 1981), od 1978 tiež členom a producentom album viedenskej skupiny Drahdiwaberl „Schock-Rocker“. Tam sa stretol s vtedajším basgitaristom Hansom Hölzelom („Falcom“), ktorému robil vedúceho kapely a klávesáka pri všetkých koncertoch roku 1984 do 1994. V roku 1999 produkoval  album *[[Verdammt wir leben noch]]*. Ďalej produkoval dve úspešné DVD s Falcových koncertov (Live Donauinsel a Symphonic - Wiener Neustadt).

Medzi spevákov s ktorými Rabitsch spolupracoval bol napr. Peter Cornelius, Boris Bukowski, Dana Gillespie a Franz Morak.

Okrem toho produkoval Rabitsch Hörbücher, divadelnú, filmovú hudbu a je činný s mnohými projektmi pre rakúsky rozhlas. K jeho najznámejším projektom v týchto oblastiach patrí hudobné vedenie hudobnej súťaže Starmania.

## Iné projekty

## Externé odkazy
* http://www.rabitsch.cc/

Kategória:Rakúski hudobní producenti
Kategória:Narodenia v 1956
Moldava

**Moldava** môže byť:
*starší názov Moldavska, pozri Moldavsko (rozlišovacia stránka)
*obec v Česku, pozri Moldava (okres Teplice)
*mesto na Slovensku, pozri Moldava nad Bodvou
*rieka vo Východnej Európe, pozri Moldava (rieka)
Esterháziho palác (Panská)

thumb|Esterháziho palác na Panskej

**Esterháziho palác** (staršie **Esterházyho palác**) je dom na Panskej ulici v Bratislave v Starom Meste, kultúrna pamiatka. Budova bola postavená v roku 1743 v barokovom štýle.

V súčasnosti sa tu prezentujú zbierky Slovenskej národnej galérie. V jeho bezprostrednej blízkosti na Panskej ulici sa nachádza viac palácov, napríklad Balašov palác a Čákiho palác.

## Referencie

Kategória:Paláce v Bratislave
Kategória:Barokové stavby na Slovensku
Kategória:Architektúra z 1743
Čákiho palác (Panská)

right|thumb|Čákiho palác na Panskej ulici

**Čákiho palác** (staršie **Csákyho palác**) je mestský palác a národná kultúrna pamiatka Slovenskej republiky vedená pod číslom 101-148/1 na Panskej ulici č. 33 v Bratislave v časti Staré Mesto.

Palác vznikol v roku 1775, v období, keď sa začali búrať mestské hradby.

Kategória:Paláce v Bratislave
Kenmare Bay

**Kenmare Bay** (niekedy aj *Kenmare River*, ír. *An Ribhéar*, staršie tiež *Inbhear Scéine*) je záliv v severovýchodnej časti Atlantického oceánu, na juhozápadnom pobreží Írska. Do pevniny sa zarezáva medzi polostrovmi Iveragh na severe a Beara na juhu. Na severe, východe a juhovýchode ho obklopuje územie grófstva Kerry, na juhu najzápadnejšia časť územia grófstva Cork. 

Záliv prebieha z vnútrozemia na severovýchode k otvorenému oceánu na juhozápade, na dĺžku meria približne 44 km, na šírku od 0,5 až 2 km v hlave zálivu po 8 km v jeho ústí. Záliv sa smerom na juhozápad postupne lievikovito rozširuje a jeho pobrežie je značne členité. Do pevniny sa vrezávajú menšie zátoky - Lehid Harbour, Kilmakilloge Harbour, Ardgroom Harbour na južnej a Coongar Harbour a Bunnow Harbour na severnej strane zálivu. V zálive tiež leží viacero ostrovov, z nich najväčšie sú: Rossmore Island, Rossdohan Island, Sherky Island, Garinish Island, Dinish Island, Ormond's Island, Illaundrame, Illaunleagh, Daniel's Island a súostrovie Greenane Islands. Ostrov Inishfarnard]oddeľuje záliv od susedného zálivu Coulagh Bay. Vstup do zálivu sa nachádza na línii mysov Lamb's Head - Cod's Head.

Najvýznamnejšie rieky pritekajúce do Kenmare Bay ústia v severovýchodnej časti: Roughty, Blackwater, Sneem.

V severovýchodnej, najužšej časti zálivu leží mestečko Kenmare. Na pobreží zálivu leží tiež niekoľko obcí: Ardgroom, Castlecove, Collorus, Lauragh, Parknasilla, Sneem, Tahilla, Templenoe.

Kategória:Zálivy v Írsku
Kategória:Zálivy Atlantického oceánu
Živnostník

**Živnostník** môže byť:
*v užšom zmysle (podľa §5 Živnostenského zákona a v bežnej komunikácii): fyzická osoba prevádzkujúca živnosť, inak povedané: jeden z troch typov podniku jednotlivca , pozri pod živnostenské podnikanie a podnik jednotlivca
*v širšom zmysle: fyzická alebo právnická osoba prevádzkujúca (resp. vykonávajúca alebo vlastniaca) živnosť , pozri pod živnostenské podnikanie

## Zdroje
Živnosť

**Živnosť** môže byť:
* v práve: druh podnikania, pozri živnostenské podnikanie
* malý podnik založený na živnosti
* zastarano:
** živobytie
** potrava, jedlo
Errol Flynn

**Errol Leslie Thomson Flynn** (* 20. jún 1909, Hobart, Austrália - † 14. október 1959, Vancouver, Kanada) bol americký herec.

## Referencie


## Iné projekty

## Externé odkazy
* 
* 

Kategória:Filmoví herci USA
Kategória:Austrálski filmoví herci
Kategória:Hollywoodsky chodník slávy
Kategória:Naturalizované osobnosti USA
Oprávnenie prevádzkovať živnostenské podnikanie

**Oprávnenie prevádzkovať živnostenské podnikanie**  (legislatívna a bežná skratka: **živnostenské oprávnenie** , iná legislatívna skratka: **oprávnenie prevádzkovať živnosť** ) je úradné oprávnenie prevádzkovať živnostenské podnikanie. 

## Vznik a charakteristika
Podľa § 10 živnostenského zákona :

:"(1) Oprávnenie prevádzkovať živnosť (ďalej len „živnostenské oprávnenie“) vzniká právnickým osobám už zapísaným do obchodného registra, právnickým osobám, ktoré sa do obchodného registra nezapisujú, a fyzickým osobám s bydliskom v členskom štáte Európskej únie alebo v členskom štáte Organizácie pre hospodársku spoluprácu a rozvoj dňom ohlásenia, alebo ak je v ohlásení uvedený neskorší deň začatia živnosti, týmto dňom; za deň ohlásenia sa považuje deň, ktorým má ohlásenie všetky náležitosti podľa § 45, 45a a 46. Podanie, ktoré spĺňa náležitosti ohlásenia a obsahuje predmet podnikania, na ktorý už podnikateľovi vzniklo živnostenské oprávnenie alebo ktorý nie je živnosťou, nie je ohlásením.
:(2) Preukazom živnostenského oprávnenia je
::a) osvedčenie o splnení podmienok ustanovených týmto zákonom na prevádzkovanie živností (ďalej len „osvedčenie o živnostenskom oprávnení“); do vydania osvedčenia o živnostenskom oprávnení rovnopis ohlásenia s preukázaným doručením,
::b) výpis zo živnostenského registra.
:(3) Ak tento zákon neustanovuje inak, zahraničným osobám28a) a fyzickým osobám, ktoré sa podľa osobitného predpisu povinne zapisujú do obchodného registra, sa pri splnení určených podmienok vydá osvedčenie o živnostenskom oprávnení pred zápisom do obchodného registra. Pri nesplnení určených podmienok sa im o tom vydá rozhodnutie.
:(4) Na žiadosť zakladateľov, prípadne orgánov alebo osôb oprávnených podať návrh na zápis slovenskej právnickej osoby do obchodného registra, vydá živnostenský úrad osvedčenie o živnostenskom oprávnení pred zápisom do tohto registra, ak je preukázané, že právnická osoba bola založená a spĺňa určené podmienky; ustanovenie § 6 ods. 3 druhej vety sa v tomto prípade nepoužije. Pri nesplnení určených podmienok sa im o tom vydá rozhodnutie.
:(5) Osobám uvedeným v odsekoch 3 a 4 vzniká živnostenské oprávnenie dňom zápisu do obchodného registra.
:(6) Živnostenské oprávnenie nemožno preniesť na inú osobu. Iná osoba ho môže vykonávať, len ak to ustanovuje tento zákon.
:(7) Živnostenské oprávnenie možno vykonávať na celom území Slovenskej republiky.
:(8) Ohlásenie, ktorým vzniklo živnostenské oprávnenie, nemožno vziať späť."

## Zánik
Zánik živnostenského oprávnenie je upravený v § 57 a 58 živnostenského zákona. 

## Zdroje

Kategória:Obchodné právo
Taj Mahal

**Taj Mahal** vlastným menom **Henry St. Clair Fredericks** (* 17. máj 1942, New York) je americký bluesový hudobník.

Narodil sa v Harleme v New Yorku, ale vyrastal v Springfielde v Massachusetts. Otec bol džezový pianista, skladateľ, pôvodom z Jamajky

Na začiatku 60. rokoch študoval Taj Mahal poľnohospodárstvo na University of Massachusetts Amherst, štúdium ukončil v roku 1964 (v roku 2006 mu univerzita udelila čestný titul *Doctor of Fine Arts*). Počas štúdia založil Taj Mahal & Elektras. K umeleckému menu Taj Mahal ho inšpiroval jeden jeho sen.

Po štúdiách sa presťahoval do Los Angeles, kde s Ryom Cooderom v roku 1964 založili skupinu Rising Sons. Skupina podpísala kontrakt s vydavateľstvom Columbia Records, vydala singel a nahrala album, ktorý však Columbia vydala až v roku 1992. 

Sklamaný zo zmiešaných reakcií na jeho hudbu, opustil Taj skupinu a začal sólovú kariéru. Jeho prvý sólový album *[[Taj Mahal (album)|Taj Mahal]]* z roku 1968, ktorý vyšiel znova v Columbia Records, dosahoval dobré predajné výsledky. V rovnakom roku zaznamenal úspech s ďalšou dlhohrajúcou platňou *[[The Natch'l Blues]]*. Album Giant Step z roku 1969 upevnil postavenie Taj Mahala medzi americkými bluesovými umelcami, a titulná skladba s rovnomenným názvom má dodnes kultový status medzi jeho publikom. 

## Výber z diskografie
* 1968 - *[[Taj Mahal (album)|Taj Mahal]]*
* 1968 - *[[The Natch'l Blues]]*
* 1969 - *Giant Step/De Ole Folks At Home*
* 1971 - *[[The Real Thing]]*
* 1971 - *Happy Just To Be Like I Am*
* 1972 - *Recycling The Blues & Other Related Stuff*
* 1973 - *Oooh So Good 'n Blues*
* 1974 - *Mo' Roots*
* 1975 - *Music Keeps Me Together*
* 1976 - *[[Satisfied 'N Tickled Too]]*
* 1976 - *Music Fa' Ya (Musica Para Ti)
* 1977 - *Brothers (Soundtrack)*
* 1977 - *Evolution (The Latest)
* 1983 - *Take A Giant Step*
* 1986 - *Taj*
* 1991 - *Mule Bone*
* 1991 - *Like Never Before*
* 1993 - *Dancing The Blues*
* 1993 - *An Evening of Acoustic Music*
* 1993 - *The Source* by Ali Farka Touré (World Circuit WCD030 / Hannibal 1375)
* 1995 - *Mumtaz Mahal* (s V.M. Bhattom a N. Ravikiranom)
* 1996 - *Phantom Blues*
* 1997 - *[[Señor Blues]]*
* 1998 - *Sacred Island* (s The Hula Blues Band)
* 1999 - *Kulanjan* (with Toumani Diabaté) 
* 2000 - *Shoutin' In Key*
* 2003 - *Hanapepe Dream*
* 2003 - *[[Martin Scorsese]] Presents The Blues - Taj Mahal*
* 2003 - *Blues with Feeling*
* 2004 : *Musicmakers with Taj Mahal* 
* 2004 : *[[Etta Baker]] with Taj Mahal 
* 2005 - *Mkutano Meets The Culture Musical Club Of Zanzibar* 
* 2005 - *The Essential Taj Mahal''

## Iné projekty

## Externé odkazy
* Oficiálna stránka

Kategória:Bluesoví gitaristi USA
Kategória:Bluesoví hudobníci USA
Kategória:Gitaristi afroamerického pôvodu
Kategória:Osobnosti USA afroamerického pôvodu
Kategória:Osobnosti z New Yorku
Voľná živnosť

**Voľná živnosť** je každé živnostenské podnikanie iné než remeselná živnosť alebo viazaná živnosť. Na prevádzkovanie voľnej živností musia byť splnené len všeobecné podmienky (pozri pod živnostenské podnikanie); preukazovanie odbornej ani inej spôsobilosti sa nevyžaduje.

Ministerstvo vnútra Slovenskej republiky zverejnilo na svojej internetovej stránke zoznam odporúčaných označení najčastejšie používaných voľných živností a ich obsahové vymedzenie. http://www.minv.sk/?zivnostenske-podnikanie&subor=40259. Ohlasovateľ živnosti si môže zvoliť aj inú živnosť, ktorá nie je uvedená v zozname.

Kategória:Obchodné právo
Registrový súd

[náhľad|Okresný súd Banská Bystrica na [Skuteckého ulica (Banská Bystrica)|Skuteckého 28]]
**Registrový súd** je na Slovensku okresný súd, ktorý je príslušný viesť obchodný register.

Podľa § 279 Civilného mimosporového poriadku (zákon č. 161/2015 Z. z.) obchodný register vedie okresný súd v sídle kraja:
* Obchodný register pre obvod Krajského súdu v Bratislave vedie Mestský súd Bratislava III
* Obchodný register pre obvod Krajského súdu v Trnave vedie Okresný súd Trnava
* Obchodný register pre obvod Krajského súdu v Trenčíne vedie Okresný súd Trenčín
* Obchodný register pre obvod Krajského súdu v Nitre vedie Okresný súd Nitra
* Obchodný register pre obvod Krajského súdu v Žiline vedie Okresný súd Žilina
* Obchodný register pre obvod Krajského súdu v Banskej Bystrici vedie Okresný súd Banská Bystrica
* Obchodný register pre obvod Krajského súdu v Prešove vedie Okresný súd Prešov
* Obchodný register pre obvod Krajského súdu v Košiciach vedie Mestský súd Košice

V minulosti boli registrové súdy upravené v zákone č. 371/2004 Z. z. o sídlach a obvodoch súdov Slovenskej republiky a v zákone č. 80/1992 Zb. o štátnej správe súdov.

Podrobnosti o vedení obchodného registra upravuje zákon č. 530/2003 Z. z. o obchodnom registri a § 27 Obchodného zákonníka.

Kategória:Obchodné právo
Kategória:Súdy na Slovensku
Ohlasovacia živnosť

**Ohlasovacia živnosť** bola na Slovensku do mája 2010 živnosť, ktorá sa pri splnení určených podmienok smela prevádzkovať na základe ohlásenia (príslušnému živnostenskému úradu). Dokladom takejto živnosti bol živnostenský list. Delila sa na tri typy: voľná živnosť, remeselná živnosť alebo viazaná živnosť. Opakom ohlasovacej živnosti bola koncesovaná živnosť. 

V súčasnosti už koncesované živnosti neexistujú a všetky živnosti sú teda už len ohlasovacie živnosti (prívlastok "ohlasovacia" pred slovom živnosť sa teda stal nadbytočným).

Náležitosti ohlásenia živnosti (platné dnes a podobne aj do mája 2010) pozri v článku živnostenské podnikanie.

Kategória:Obchodné právo
Egon (sopka)

**Egon** (alebo **Namang**) je aktívny stratovulkán, nachádzajúci sa na indonézskom ostrove Flores. Vrchol vulkánu je ukončený 350&nbsp;m širokým a 200&nbsp;m hlbokým kráterom, ďalšie parazitné krátery sa nachádzajú na svahoch.

Sopka bola dlhý čas neaktívna (s výnimkou solfatárovej aktivity v kráteri a na južných svahoch), svoju činnosť obnovila v januári roku 2004. Posledná erupcia sa začala 15. apríla 2008.

## Externé odkazy
* www.volcano.si.edu - stratovulkán Egon na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Nobilita (Staroveký Rím)

**Nobilita** bola vrstva bohatých a vplyvných rímskych občanov, ktorá sa vytvorila na začiatku 3. storočia pred Kr. a v nasledujúcom období prevažne jej príslušníci obsadzovali vysoké štátne úrady v Rímskej ríši.

Názov pochádza z latinského slova *nobilis* = vznešený. Vznik nobility sa spájal s takmer dvestoročným bojom plebejcov za zrovnoprávnenie s patricijmi. Plebejci v dlhoročných politických a hospodárskych bojoch dosiahli jednak politické ústupky (obsadzovanie úradov aj príslušníkmi plebejských rodín, zriadenie vlastných úradníkov – plebejskí tribúni = lat. *tribuni plebis*), jednak hospodársku rovnoprávnosť.

Rozhodujúcim medzníkom k ukončeniu bojov bol rok 287 pred Kr., kedy bol prijatý Hortensiov zákon (*lex Hortensia*), podľa ktorého sa rozhodnutia plebejských snemov(na ktorých sa mohli zúčastňovať len plebejci) boli záväzné aj pre patricijov bez schválenia senátom (predtým bol súhlas senátu potrebný). Týmto zákonom plebejci získali rozhodujúcu zákonodarnú iniciatívu a výrazný politický vplyv v rímskej republike. Vyrovnali sa rozdiely medzi bohatými patricijmi a bohatými plebejcami. Z ich radov sa v nasledujúcom období prevažne volili rímski úradníci (edili, prétori, konzuli). Do radov nobility len ťažko prenikali noví ľudia (*[[homo novus]]*), ktorí rozširovali politickú základňu rímskej republiky.

Kategória:Staroveký Rím
HMS Lion (27)

**HMS Lion** mala byť bojová loď triedy Lion Royal Navy Spojeného kráľovstva. O postavení plavidla bolo rozhodnuté 21. februára 1939. Kýl bol založený v lodeniciach Vickers Armstrongs vo Walkery 4. júla 1939. Po začiatku II. svetovej vojny bola výstavba urýchlená, no v októbri 1940 boli uprednostnené stavby iných druhov plavidiel, hlavne eskortných lietadlových lodí. Počas rokov 1942-43 bola postavená časť lode zošrotovaná.

Lion
Lion
HMS Thunderer (49)

**HMS Thunderer** mala byť bojová loď triedy Lion Royal Navy Spojeného kráľovstva. O postavení jednotky sa rozhodlo 16. augusta 1939 Kýl mal byť založený v lodeniciach Fairfield Shipbuilding & Engineering Company v Govane. Po začiatku II. svetovej vojny však nebola stavba uskutočnená, neskôr padlo rozhodnutie stavbu zrušiť v prospech stavby iných plavidiel.

Thunderer
Thunderer
Teritoriálne vody

**Teritoriálne vody** alebo **výsostné vody** alebo **pobrežné vody** je pásmo mora, ktoré sa začína od línie najnižšieho odlivu alebo od hranice vnútrozemských morských vôd, na ktoré, vrátane vzdušného priestoru nad ním, morského dna a podzemia pod ním, sa vzťahuje suverenita (zvrchovaná moc) pobrežného štátu.

Kategória:Geografia
Kategória:Medzinárodné právo
Beriozovskij

**Beriozovskij** môže byť:
*okres v Rusku, pozri Beriozovskij (okres)
*mesto v Kemerskej oblasti, pozri Beriozovskij (Kemerská oblasť)
*mesto v Sverdlovskej oblasti, pozri Beriozovskij (Sverdlovská oblasť)
Pacaya

**Pacaya** je aktívny vulkanický komplex, nachádzajúci sa v Guatemale, asi  južne od hlavného mesta. Sopka je aktívna viac ako 23 000 rokov a je to jedna z najaktívnejších sopiek Strednej Ameriky za posledných 500 rokov.

## Geologický vývoj
Sopka leží na južnom okraji masívnej (14 × ) pleistocénnej kaldery (v súčasnosti jazero Amatitlán). Pred 23 000 rokmi posledné štádium formovania kaldery vytvorilo viacero menších kráterov po jej obvode, Pacaya predstavuje najaktívnejší a najväčší z nich. Približne pred 1 100 rokmi nastal kolaps vulkanickej stavby, spojený s masívnymi zosuvmi. Mohutné depozity zosuvu sa nachádzajú vo vzdialenosti až  od úpätia vulkánu smerom k pobrežiu Pacifiku. Plytko uložené ložisko magmy spôsobuje ďalší rozpad masívu, čo viesť k novým zosuvy v budúcnosti.

### Erupcie
Erupcie sopky bývajú pomerne časté, len od čias Kolumbovho objavenia Ameriky eruptovala viac ako 20 krát. Väčšinou ide o menšie strombolské alebo plínijské erupcie s objemom vyvrhnutých láv a tefry cez 1 mil. m3. V druhej polovici 19. storočia si Pacaya vybrala *„oddychový čas“*, po asi storočnej pauze sa prebudila v marci 1961. Posledná erupcia sa začala 19. júla 2004 a trvá až po dnes.

## Iné projekty
.

## Externé odkazy
* www.volcano.si.edu – vulkanický komplex Pacaya na Global Volcanism Program 

Kategória:Sopky Guatemaly
Kategória:Komplexné vulkány
Kategória:Aktívne sopky
Beriozovskij (Sverdlovská oblasť)

thumb|130px|Znak Beriozovskija.

**Beriozovskij** (rus. Берёзовский) je mesto vo Sverdlovskej oblasti v Rusku. Nachádza sa na rieke Beriozovka (prítok Pyšmy), 13 km severovýchodne od Jekaterinburgu. Počet obyvateľov je 46 744 (2002). V roku 1989 47 944.

Založenie sa datuje do roku 1752 ako zlatokopecká osada, status mesta získal Beriozovskij v roku 1938.

Kategória:Mestá a osady vo Sverdlovskej oblasti
Nobilita

**Nobilita** môže byť:
* vrstva bohatých v Starovekom Ríme, pozri nobilita (Staroveký Rím)
* šľachta alebo zámožná, vyššia spoločnosť
* ironicky: panská spoločnosť
* v Anglicku a Škótsku: nobility (vyššia rodová šľachta na rozdiel od nižšej šľachty alebo osobnej šľachty)

## Referencie
Petra Janů

**Petra Janů**, vlastným menom **Jana Petrů** (* 19. november, 1952, Praha) je česká speváčka populárnej hudby a herečka.

Od roku 1972 vystupovala v divadle Semafor. Od roku 1977 spievala so skupinou *Pro-rock*, s ktorou vydala svoj prvý album *Motorest*. V roku 1978 skončila v Zlatom sláviku na druhom mieste. V roku 1980 natočila s plzenskou skupinou *Bumerang* film *Koncert*. V 80. rokoch spolupracovala s Ondřejom Soukupom a Petrom Jandom. V roku 1987 sa prvýkrát stala „Zlatou slávicou“. V 90. rokoch sa objavila v niekoľkých muzikáloch a začiatkom nového tisícročia sa znovu vracia k spolupráci s Petrom Jandom a Otom Petřinom.

## Meno speváčok - Jany Petrů a Petry Janů
Dôvodom zámeny krstného mena a priezviska bola skutočnosť, že na začiatku 60. rokov už spievala iná pomerne známa jazzová a swingová  speváčka tohto mena ***[[Jana Petrů]]*** (* 14. júl, 1938), ktorá ale v dobe speváckych začiatkov Petry Janů spievala väčšinou ľudovú alebo zľudovelú hudbu s rôznymi dychovkami. Prešmyčka mien bola zvolená úmyselne kvôli zamedzeniu možnej zámeny dvoch osôb rovnakého mena.

## Diskografia
* 1978 *Motorest* – Supraphon (Pozn.: Natočené a tiež vydané v anglickej verzii)
* 1980 *Exploduj* – Supraphon
* 1982 *Já & My* – Supraphon
* 1984 *Ročník 50* – Supraphon
* 1984 *12 Famous Awarded Movie Songs* – Supraphon (Pozn.: V roku 1990 vyšlo na CD s pôvodným, vtedy zakázaným obalom)
* 1984 *Jedeme dál / Všední dny*
* 1985 *Jedeme dál* – Supraphon
* 1986 *Už nejsem volná* – Supraphon
* 1986 *O vánocích / Říkej mi...*
* 1988 *S láskou...* – Supraphon
* 1988 *Lovin* – Supraphon
* 1989 *Petra ’88 live* – Supraphon
* 1990 *Petra 11* – Supraphon
* 1992 *To je ta chvíle* – Popron
* 1993 *Petra Janů zpívá Gershwina* – Tommü Records(Pozn.: nahraté a vydaná tiež v anglické verzii)
* 1994 *Všechno nejlepší* – Tommü records (Pozn.: Výber z hitov – The best of)
* 1996 *Jedeme dál* – Bonton
* 1997 *Album* – Monitor (Pozn.: Remaky starších piesní)
* 2000 *Jedeme dál II* – Monitor-EMI
* 2001 *Motorest / Exploduj* (pozn.: reedícia dvoch LP s bonusmi) (2CD)
* 2004 *Jsem jaká jsem* – Supraphon (pozn.: 2 CD najväčších hitov)
* 2009 *Vzpomínky* – Supraphon (Pozn.: Film & Muzikál)
* 2009 *Kouzlo* – Supraphon
* 2012 *Kouzlo* – Supraphon, 3 CD, (edícia: Zlatá kolekce) 

## Filmografia
* 1980 *Koncert*
* 1986 *Můj hříšný muž*
* 1992 *Nejen vzpomínky*
* 1997 *Červená hodina zpěvu*

## Referencie

## Iné projekty

## Externé odkazy
* neoficiálna stránka
* biografia 

## Zdroj

Kategória:České popové speváčky
Kategória:České filmové herečky
Kategória:Osobnosti z Prahy
Čačina (folklórny súbor)

náhľad|Folklórny súbor Čačina, Sanok
**Čačina** je folklórny súbor zo Spišskej Novej Vsi, zaoberá sa interpretáciou ľudových piesní, tancov a hudby najmä z regiónov Východného Slovenska, najmä Spiša, Šariša a Zemplína. V repertoári sú zaradené aj cigánske spevy a tance.

V roku 2007 dovŕšil 35 rokov svojej existencie. Toto jubileum oslávil XXXV. premiérou nového programu dňa 11. apríla 2008.

Sídli na adrese Mestské kultúrne centrum Spišská Nová Ves, Radničné námestie č. 4, 052 01 Spišská Nová Ves.

## Iné projekty

Kategória:Slovenské folklórne súbory
Kategória:Organizácie založené v 1972
Kategória:Kultúra v Spišskej Novej Vsi
Hlavný pokladník

**Hlavný pokladník** (iné názvy: **kráľovský pokladník**, **správca kráľovskej pokladnice**, **hlavný kráľovský pokladník**; lat. *summus thesaurarius*, *thesaurarius*; maď. *főkincstárnok*, *főkincstartó*, *kincstartó*, *kincstárnok*, *kincstáros* ) bola funkcia, ktorá sa v Uhorsku objavila v prvej polovici 14. storočia, pričom spočiatku bola podriadená taverníkovi, ale koncom toho istého storočia sa stala samostatnou funkciou oddelenou od taverníka. Hlavný pokladník v podstate prebral dovtedajšiu hlavnú náplň práce taverníka, pretože taverník v 14. storočí začal mať iné, najmä sudcovské úlohy.

Hlavný  pokladník bol správcom kráľovského pokladu, správcom financií a daní ako aj všetkých finančných záležitostí kráľa. Začiatkom 15. storočia za vlády Žigmunda Luxemburského prebral aj správu vojenských daní. Šľachta prejavila záujem o túto funkciu a v priebehu 15. storočia nastáva určitý posun do verejnosprávnej polohy, napriek tomu však ostal hlavný pokladník funkcionárom kráľa. 

Začiatkom 16. storočia sa šľachta pokúsila obmedziť kráľove právomoci vo svoj prospech. Krajinský snem sa zameral na kontrolu činnosti hlavného pokladníka. Roku 1521 došlo k úpadku funkcie hlavného pokladníka, pretože značná časť daní prešla pod správu štyroch pokladníkov volených na sneme. Koniec funkcie hlavného pokladníka znamenal nástup Habsburgovcov na uhorský trón. Ferdinad I. presadil svoju kontrolu hospodárstva a roku 1528 zriadil v Budíne uhorskú kráľovskú komoru, ktorá zlikvidovala okruh pôsobnosti hlavného pokladníka, prevzala správu financií a fungovala až do polovice 19. storočia.

## Zdroje

Kategória:Politika v Uhorsku
Quake Mission Pack 2: Dissolution of Eternity

**Quake Mission Pack #2: Dissolution of Eternity** bol druhým oficiálne vydaným rozšírením akčnej počítačovej hry Quake od firmy id Software. Rozšírenie bolo vyvyinuté firmou Rogue Entertainment. Rozšírenie obsahovalo niekoľko nových misií určených pre singleplayer, množstvo nových druhov nepriateľov, zbraní a niekoľko vylepšení.

## Externé odkazy
* Quake Mission Pack 2: Dissolution of Eternity na MobyGames 

Kategória:Quake
Kategória:Akčné počítačové hry a videohry
Kategória:First-person shooter
Kategória:Počítačové hry
Narmerova paleta

**Narmerova paleta** je významný egyptský archeologický nález pochádzajúci z 31. storočia pred Kr., z prelomu 0. a 1. dynastie. Obsahuje jedny z prvých hieroglyfických znakov a výjavy na nej sa považujú za znázornenie zjednotenia Horného a Dolného Egypta faraónom Narmerom. Na každej strane je kráľ zobrazený s korunou jednej z týchto oblastí. Egyptológ Bob Brier považuje Narmerovu paletu za *„prvý historický dokument na svete“*.

## Referencie

## Literatúra
* Stan Hendrickx, Narmer Palette Bibliography , 2017.

## Externé odkazy
*  ''Narmer Catalog'' (Narmer Palette) 

## Iné projekty
.

Kategória:Staroegyptské archeologické nálezy
Pentagon (Bratislava)

right|thumb|Pentagon

**Pentagon** je zaužívané pomenovanie obytného domu v Bratislave v mestskej časti Vrakuňa na Stavbárskej ulici 3442, postaveného medzi rokmi 19701972. Tvorí ho 450 bytových jednotiek. Autormi projektového riešenia sú známi architekti – Ing. arch. Štefan Svetko a Štefan Ďurkovič. Spočiatku slúžil počas výstavby sídliska Medzi Jarkami ako ubytovňa pre stavbárov, podľa toho dostala názov aj ulica. Jedno- a dvojgarsónky sa neskôr používali ako sociálne byty. Medializácia objektu prispela len k tomu, že v povedomí občanov sa stala táto budova a jeho okolie strašiakom.

Rovnaké pomenovanie nesie aj budova Ministerstva obrany USA, ktorá dostala názov podľa svojho typického päťuholníkového tvaru. V prípade bratislavskej stavby názov nevychádza z geometrického tvaru, ale počtu budov tvoriaci tento komplex, ktorých je dokopy päť. Celý dom je postavený v otvorenom poloblúku a vo vnútornej časti tak vzniklo átrium s parkom, oddelené od hlavnej cesty miernym svahom. V minulosti sa objekt stal neslávne známym ako útočisko kriminálnikov a drogových priekupníkov.

## Rekonštrukcia bytového domu
Dva vchody, resp. bloky, konkrétne Stavbárska 40 a 42, ktoré boli považované za najproblémovejšie, prešli v roku 2019 celkovou obnovou vrátane vonkajšieho zateplenia, nových výťahov, úpravy spoločných priestorov a zabezpečenia jednotlivých častí a poschodí bytového domu cez tzv. pípače, „antivandal“ dvere a kamery. Podarilo sa zabrániť vstupu nežiaducich osôb dovnútra vchodov a zabezpečiť tak čistotu a bezpečnosť. Je predpoklad, že sa v dohľadnej dobe pridajú aj ostatné vchody s podobným typom rekonštrukcie a zabezpečenia.

## Projekt revitalizácie objektu a okolia
V roku 2013 bola publikovaná urbanistická štúdia pre potreby vydania územného rozhodnutia pre stavby v riešenom území pod názvom Obytný komplex Pentagon Bratislava-Vrakuňa. Hlavným cieľom urbanistickej štúdie zóny bolo vytvorenie územno-plánovacieho podkladu pre spracovanie záväznej územno-plánovacej dokumentácie zonálnej úrovne ako zmeny funkčného využitia územia v porovnaní s UPN Hl. Mesta Bratislavy. Objednávateľom štúdie bol majoritný vlastník parciel pod novonavrhovanou zástavbou.

## Nízkoprahové centrum MIXklub
Na Stavbárskej ulici 38 sídli nízkoprahové centrum pre deti a mládež. Je určené pre neorganizované skupiny detí a mládeže vo veku 618 rokov, ktoré sa pohybujú v prostredí so zvýšenou kriminalitou. Centrum je v prevádzke od júna 2004 a je otvorené pravidelne 3 dni v týždni. Poskytuje komplex služieb kontaktnej práce, sociálnej pomoci a psychosociálnej podpory, ktoré sú kombinované s ponukou voľnočasových aktivít. Deťom a mladým ľudom poskytuje bezpečný, akceptujúci a podporný priestor a vytvára tak podmienky na zmysluplné trávenie voľného času, zvyšovanie sociálnych a životných  zručností, poskytuje pomoc pri prekonávaní problémov. Súčasťou projektu je aj práca s obyvateľmi miestnej komunity a zástupcami miestnych orgánov.

## Referencie


Kategória:Stavby v Bratislave
Kategória:Vrakuňa
Kategória:Budovy v Bratislave
Kategória:Bytové domy
Kategória:Bývanie
Kategória:Architektúra z 1972
Ráztočná

**Ráztočná** môže byť:

* ulica v Bratislave, pozri Ráztočná ulica
* alternatívny názov potoka v Chočských vrchoch, pozri Teplianka
* prítok Lúžňanky v Nízkych Tatrách, pozri Ráztočná (prítok Lúžňanky)
Červená armáda (rozlišovacia stránka)

**Červená armáda** môže byť:
* Armáda Sovietskeho zväzu, od roku 1946 Sovietska armáda, pozri Červená armáda
* Armáda v Bavorskej republike rád (1919), pozri Bavorská Červená armáda
* Armáda v Maďarsku počas trvania Maďarskej republiky rád, pozri Červená armáda Maďarskej republiky rád
* Armáda v Porýní (1920), pozri Červená armáda Ruhru
* Armáda, ktorá vznikla v Perzskej republike rád (1927 – 1949), pozri Iránska Červená armáda
* Armáda v Číne, v roku 1949 premenovaná na Ľudovooslobodzovaciu armádu, pozri Čínska Červená armáda
Nanahuatzin

**Nanahuatzin** je skromný aztécky boh zjazvený od kiahní, ktorý sa na základe rozhodnutia rady bohov na začiatku piatej éry sveta (na začiatku tohoto nášho obdobia) obetoval pre dobro všetkých. Bohovia vtedy v Teotihuacáne usúdili, že sa jeden z nich musí obetovať a umožniť svojou obetou zrodenie svetla. Nanahuatzin a Tecciztécatl sa štyri dny trýznili, postili sa a púšťali si krv. Nanahuatzin sa potom sám vrhol do ohňa a dal tak vzniknúť slnku. Druhý boh Tecciztécatl dal vzniknúť mesiacu. Táto legenda má mnoho zaujímavých variant.

Kategória:Bohovia Aztékov
Pahľuza

[thumb|Dve podzemné pahľuzy [vstavač vojenský|vstavača vojenského (*Orchis militaris*) dali celej čeľadi rastlín meno, ktorý pochádza z gréckeho slova ὄόρχις / orchis (mužský semenník) na základe ich podobnosti so samčími semenníkmi.]]
**Pahľuza** je zásobný orgán rastliny, ktorý vzniká zhrubnutím stonkového článku.

Na rozdiel od pravej hľuzy nevzniká hrubnutím koreňa. Pahľuzy sú typické najmä pre čeľaď vstavačovité (*Orchidaceae*).

## Pozri aj
* Nadzemná stonková hľuza
* Podzemná stonková hľuza


Image:Pseudobulbe.jpg|Pahľuzy druhu *[[Encyclia chimborazoensis]]* (*Orchidaceae*).


## Zdroj
* Terminologický slovník biológie rastlín

Kategória:Stonka
Kategória:Vstavačovité
Trojspolok (prvá svetová vojna)

thumb|Mapa Európy v roku 1914, Trojspolok hnedou farbou

**Trojspolok** bol bojový spolok štátov, ktorý tvorili Nemecko, Rakúsko-Uhorsko, Taliansko a od roku 1883 aj Rumunsko. Fakticky vznikol viacerými zmluvami z rokov 1879, 1882 a 1883, ale formálne vznikol formou jedinej zmluvy až v roku 1887, ktorá bola niekoľkokrát obnovená - posledný raz 5. decembra 1912. Spolok zanikol formálnou výpoveďou zmluvy o Trojspolku Talianskom 4. mája 1915.

Jeho hlavným zámerom bolo získať nové územia - kolónie, na úkor iných koloniálnych štátov. Najviac úsilia v tomto smere vyvíjalo Nemecko, ktoré bolo druhou najväčšou európskou veľmocou a chcelo získať francúzske a britské kolónie, rovnako ako Taliansko, preto Spojené kráľovstvo, Francúzsko a Rusko uzatvorili Dohodu, ktorej sa tiež hovorilo *Trojdohoda*, proti územným nárokom Trojspolku. Rakúsko-Uhorsko zase chcelo oslabiť a poraziť Srbsko a rozširovať svoje územie na Balkáne, proti čomu sa postavilo Rusko, ktoré bolo spojencom balkánskych národov. Po vypuknutí 1. svetovej vojny vyhlásilo Taliansko neutralitu (1915) a Nemecku a Rakúsko-Uhorsku sa začalo hovoriť centrálne mocnosti. Ich neskoršími spojencami boli Bulharsko a Osmanská ríša. Trojspolok bol vo vojne s Dohodou porazený.

## Iné projekty

Kategória:Dejiny Európy
Kategória:Talianske kráľovstvo (1861 – 1946)
Nesterov palác

right|thumb|Nesterov palác

**Nesterov palác** je palác v Bratislave v Starom Meste na Hviezdoslavovom námestí, ktorý si dal postaviť v roku 1856 Josef von Nester.

Palác sa nachádza pri bývalej Promenáde a postavil ho Ignác Feigler. Fasáda je spestrená trojuholníkovým tympanónom, balkón nad vchodom je podopretý sochami faunov, ktoré sú vraj dielom bratislavského sochára A. Brandla. Brandlovi sú pripisované tiež kamenné reliéfy pod oknami prvého poschodia na severnej a východnej fasáde, ktoré sú pravdepodobne už druhotné.

Po druhej svetovej vojne sa pôvodne obytný palác používal ako administratívna budova, získala ho Slovenská akadémia vied. V 80. rokoch 20. storočia bol výrazne prestavaný, pričom bola kvalitne obnovená fasáda a inak sa nezachovalo nič pôvodné. Dnes tu sídli Veľvyslanectvo Spolkovej republiky Nemecko.

## Externé odkazy
* V Nesterovom paláci je veľvyslanectvo

Kategória:Paláce v Bratislave
Kategória:Architektúra z 1856
Universitas Istropolitana

**Universitas Istropolitana** (Iné názvy: **Universitas Histropolitana**, **Universitas Histropolensis**, **Universitas Posoniensis**, od 16. storočia aj **Academia Istropolitana**) (1465/1467 – cca 1491) v Bratislave bola najstaršou univerzitou založenou na území Slovenska.

## Dejiny
Založením University Istropolitany Matejom Korvínom v roku 1465 sa začali písať dejiny vysokého školstva na území dnešného Slovenska. V tomto roku na žiadosť Mateja Korvína pápež Pavol II. poveril Jána Vitéza zo Sredny, arcibiskupa ostrihomského, a Jána z Čazmy (Jána Pannónia), pécskeho biskupa, založením univerzity v Uhorsku (v tom čase jedinej, hoci nie prvej). Roku 1467 zomrel bohatý bratislavský mešťan Gmaitl a jeho domy aj s príslušenstvom pripadli kráľovi. Matej Korvín sa rozhodol, že ich použije ako univerzitné budovy a umiestnil univerzitu do Bratislavy.

O dva roky neskôr začala svoju činnosť štyrmi fakultami: teologickou, právnickou, lekárskou a umeleckou (filozofickou). Škola bola zriadená podľa štatútov bolonskej univerzity a vládla na nej humanistická a protischolastická atmosféra, dôraz sa kládol na prírodné vedy, matematiku, astronómiu a medicínu. Do roku 1472 ju viedli Ján Vitéz ako kancelár univerzity a tiež bratislavský prepošt Juraj von Schönberg.

Učitelia najprv prišli z Viedenskej univerzity, neskôr z Talianska a Poľska (z Krakova). Od roku 1467 do 1471 na univerzite pôsobil známy nemecký matematik, astrológ a astronóm Johannes Müller von Königsberg (Regiomontanus). Ďalej tu napríklad pôsobili Poliaci Martin z Olkusza a magister Peter, Nemci Mikuláš Schricker, Erazmus z Rezna, z územia dnešného Slovenska pochádzali Vavrinec Koch z Krompách a Martin zo Štiavnice. Prednášal tu tiež vzdelaný kanonik Ján Han z Weytry. Profesori používali knihy z bohatej a vzácnej knižnice bratislavskej kapituly, na čo získal súhlas Juraj von Schönberg.

Roku 1472 Jána Vitéza uväznili, pretože spolu s Jánom z Čazmy 14711472 zorganizovali sprisahanie, pri ktorom mal poľský kráľ Kazimír IV. získať uhorský trón. Viacerí učitelia nato opustili univerzitu.

Po dobytí Viedne Matejom Korvínom (1485) a smrti Juraja von Schönberg (1486) nastal postupný úpadok univerzity. Pracovať prestala niekedy v období 14881490. Definitívne skončila po smrti Mateja Korvína, ktorý univerzitu financoval.

Dnes je budova sídlom Divadelnej fakulty Vysokej školy múzických umení a patrí medzi sedem Národných kultúrnych pamiatok (NKP) v Bratislave, vyhlásených pred rokom 2002.

Po univerzite je pomenovaná planétka (11614) Istropolitana.

center|náhľad|Nápis na budove

## Referencie

## Literatúra
* kolektív autorov: *Učebné texty pre vlastivedných sprievodcov po Bratislave I. – Dejiny Bratislavy*, Vydavateľ: Bratislavská informačná služba, Bratislava 2001

## Iné projekty

## Externé odkazy
* Biografia Regiomontana
* Akademia Istropolitana 

## Zdroj

* FILIT

Kategória:Zaniknuté vysoké školy na Slovensku
Kategória:Kultúrne pamiatky v Bratislave
Kategória:Národné kultúrne pamiatky v Bratislave
Kategória:Národné kultúrne pamiatky na Slovensku pred rokom 2002
Kategória:Vzdelávanie v Uhorsku
Kategória:Vzdelávanie v Bratislave
Kategória:Renesančné stavby na Slovensku
Conseil scolaire francophone de la Colombie-Britannique

**Conseil scolaire francophone de la Colombie-Britanique** (známy aj ako **Francophone Education Authority** alebo **School district 93**) je združenie všetkých škôl, na ktorých sa vyučuje po francúzsky a ktoré sa nachádzajú v kanadskej provincii Britská Kolumbia. Na rozdiel od ostatných školských združení v provincii, toto združenie nepokrýva geografickú oblasť, ale spravuje iba školy, na ktorých sa vyučuje francúzsky.

Toto školské združenie zaisťuje ústavné právo na vzdelanie v jazyku menšín, tak ako ho garantuje článok 23 kanadskej charty práv a slobôd.

## Školy

## Externé odkazy
* Web združenia 

Kategória:Školy v Britskej Kolumbii
Kráľovský dvor

**Kráľovský dvor** môže byť:
* sídlo kráľa
* (v Európe od 13. stor.) inštitúcia tvorená kráľom, kruhom dvoranov, vysokými hodnostármi, úradníkmi v sídle kráľa a podobne, napr. Kráľovský dvor (Uhorsko)
*dvorania, dvoranstvo
Egon

**Egon** môže byť:
*meno, pozri Egon (prvé meno)
*sopka, pozri Egon (sopka)
*fiktívna krajina v románe Under Plum Lake autora menom Lionel Davidson
*hudobná skupina, pozri Egon (hudobná skupina)
Prechodová funkcia

**Prechodová funkcia** môže byť:
*v teórii automatov: pozri prechodová funkcia (teória automatov)
*v algebrickej topológii: pozri prechodová funkcia (topológia)
*v stochastických procesoch: pravdepodobnosť prechodu
Francis Richard Scobee

**Francis Richard Scobee** (* 19. máj 1939, Cle Elum, Washington, USA – † 28. január 1986, nad Floridou) bol americký letec a kozmonaut z raketoplánov, ktorý tragicky zahynul pri katastrofe Challengeru.

## Život
### Mladosť a výcvik
Po základnej a strednej škole absolvoval univerzitu v Arizone, kde sa stal inžinierom kozmických vied a nastúpil ako testovací pilot na leteckej základni Edwards Air Force Base v Kalifornii. Oženil sa s Mary a mali spolu dve deti. Do tímu kozmonautov NASA bol 16. januára 1978 vybraný ako astronaut – pilot. Používal prezývku Dick. Do vesmíru sa dostal ako 139. kozmonaut Zeme.

### Lety do vesmíru
Po prvýkrát letel na palube raketoplánu Challenger na šesťdennú misiu STS-41-C. Veliteľom bol Robert Crippen, pilotom major Francis Scobee a troma letovými špecialistami George Nelson, Terry Hart a James van Hoften. Vypustili družicu LDEF 1, inú staršiu družicu z roku 1980 (veľmi drahá) SMM dokázali zachytiť, opraviť a opäť vypustiť na obežnú dráhu.

Druhý let skončil 73 sekúnd po štartu z Floridy výbuchom raketoplánu Challenger. Celá posádka v zložení Francis Scobee (vtedy vo veku 46 rokov), Michael Smith, Judith Resniková, Ellison Onizuka, Ronald McNair, Gregory Jarvis a Christa McAuliffeová zahynula. Bola to tragická misia STS-51-L.

* STS-41-C Challenger (6. apríl 1984 – 13. apríl 1984))
* STS-51-L Challenger (28. január 1986)

## Externé odkazy
*   Scobee,F.R. v Malej encyklopédii kozmonautiky
*  Francis Scobee v encyklopédii SPACE-40

Kategória:Kozmonauti USA
Kategória:Obete kozmických katastrof
Kategória:Osobnosti zo štátu Washington
Folklórny súbor

[náhľad|Folklórny súbor zo [Srbsko|Srbska]]
**Folklórny súbor** (FS) je združenie ľudí rôznych vekových kategórií so záujmom o umelecké dedičstvo zachované v tancoch, spevoch a hudbe predošlých generácií. Na rozdiel od folklórnej skupiny sa venuje takmer výlučne pódiovej forme vystupovania. Skladá sa zvyčajne z tanečnej, speváckej a hudobnej zložky.
Folklórna skupina

**Folklórna skupina** (FSk) je združenie ľudí rôznych vekových kategórií so záujmom o umelecké dedičstvo zachované v obyčajoch, zvykoch, tradíciách, a spevoch minulých generácií. Na rozdiel od folklórneho súboru, základom jeho tvorby býva uchovávanie správania sa ľudí v rôznych typických situáciách vyskytujúcich sa počas roka cyklicky, dožinky, odpust, páračky, priadky, fašiangy, Vianoce, Veľká noc, alebo náhodne, napr. krstiny, sviatky a pod.

Pódiové vystupovanie je až na druhom mieste po zachovávaní tradícií a zvykov, zvyčajne v obci.

Môže, no nemusí mať formu občianskeho združenia.
Prokonzul (staroveký Rím)

**Prokonzul** (lat. *proconsul*, vo význame *pro – consule* = namiesto konzula) bol vysoký rímsky úradník v starom Ríme v období republiky.

Úrad sa vyvinul z funkcie konzula, ktorý bol najvyšším úradníkom v starovekom Ríme. Konzul mal civilné i vojenské povinnosti. Keď sa rozširovala Rímska ríša, konzul už nemohol súbežne plniť svoje civilné, ale predovšetkým vojenské povinnosti, pretože musel byť dlhodobo vzdialený z Ríma. Preto sa začalo predlžovať funkčné obdobie konzulov tak, že sa im predĺžila vojenská funkcia, dostali prokonzulské impérium a tak mohli plniť svoje vojenské povinnosti. Lucius Cornelius Sulla svojou ústavnou reformou nariadil, že konzul musí byť počas svojho funkčného obdobia v Ríme a až po skončení riadneho úradu sa mu mohlo predĺžiť funkčné obdobie a stával sa prokonzulom. Podľa potreby sa prokonzulom (mohlo ich byť viac) žrebovaním prideľovala konkrétna provincia (alebo niekoľko provincií), v ktorej plnili svoje vojenské povinnosti, prípadne si v osobitných prípadoch vyberali správu konkrétnej provincie (napr. Gaius Iulius Caesar si po skončení konzulátu v roku 59 pred Kr. vybral za svoje prokonzulské pôsobenie Zapádsku Galiu).

Kategória:Staroveký Rím
USS Iowa

**USS Iowa** je názov pre loď USA, nazvanú podľa 29. spolkového štátu Iowa. Tento názov niesli tieto plavidlá:
* monitor Ammonoosuc, pred predajom premenovaný na Iowa, pozri USS Iowa (1864)
* bojová loď počas americko-španielskej vojny, pozri USS Iowa (BB-4)
* bojová loď, stavba pozastavená na základe Washingtonskej zmluvy, pozri USS Iowa (BB-53)
* bojová loď triedy Iowa, pozri USS Iowa (BB-61)
DASP

**DASP** (Disk Anti-Shock Protection) je ochrana pevného disku pred poškodením spôsobeným nárazom, alebo otrasmi. Technológia je založená na špeciálnom materiáli pohlcujúcom nárazy, z ktorého sú vytvorené úchyty pevného disku v šasi notebooku. Uloženie v úchytoch zabraňuje prenosu otrasov na telo disku, čím chráni disk proti poškodeniu. Túto technológiu má patentovanú firma Acer.

Kategória:Pevné disky
Hora osudu

**Hora Osudu**, **Mount Doom**, **Orodruin** alebo **Amon Amarth** je sopka nachádzajúca sa v Stredozemi, fiktívnej krajine vytvorenej spisovateľom J. R. R. Tolkienom. Nachádza sa v čiernej zemi Mordor. Je to sopka, kde bol ukovaný Jeden Prsteň temným pánom Sauronom a kde bol taktiež zničený Frodom v trilógii Pán prsteňov.

Pomenovanie sopky *[[Amon Amarth]]* sa stalo v roku 1992 aj novým názvom skupiny *Scum*.

Kategória:Stredozem
Jozef Minka

**Jozef Minka** (* 30. október 1930, Argenteuil, Francúzsko – † 11. júl 1999, Žiar nad Hronom) bol slovenský ekonóm, lektor francúzskeho jazyka, člen Vedeckotechnickej a Numizmatickej spoločnosti.  

## Životopis
Navštevoval základnú školu v Argenteuil vo Francúzsku, kam jeho rodičia emigrovali za prácou. V štúdiu pokračoval v Banskej Bystrici na Obchodnej akadémii. Po absolvovaní vojenskej služby nastúpil v roku 1954 do Závodu Slovenského Národného povstania (ZSNP) v Žiari nad Hronom ako plánovač. Popri zamestnaní pokračoval v štúdiu na Vysokej škole ekonomickej v Bratislave, ktorú úspešne ukončil v roku 1958 s titulom inžinier. Ako ekonomický inžinier pracoval v ZSNP do roku 1992. Bol aktívnym členom *Vedeckotechnickej spoločnosti*, *Numizmatickej spoločnosti* a spoluzakladateľom Miestneho odboru Matice slovenskej.   

Po Nežnej revolúciu, spoluzakladateľ časopisu veriacich žiarskeho dekanátu Hlasy z Kríža (vychádza od roku 1990). Ako lektor francúzskeho jazyka organizoval jazykový konkurz Štefana Moyzesa. Ako poslanec mestského zastupiteľstva sa zaslúžil o premenovanie niekoľkých ulíc v meste Žiar nad Hronom podľa národovcov, ktorí odtiaľ pochádzali alebo tam pôsobili. 

## Referencie


## Zdroje
Jozef Minka, Významné osobnosti Žiaru nad Hronom a okolia (MÚ Žiar nad Hronom, 2005) 

Kategória:Osobnosti zo Žiaru nad Hronom
Zoznam ulíc a námestí v Žiari nad Hronom

Toto je **zoznam [[ulica|ulíc]] a [[námestie|námestí]] v [[Žiar nad Hronom|Žiari nad Hronom]]**.

## Ulice

## Námestia

Žiar nad Hronom
Kategória:Žiar nad Hronom
Žiar nad Hronom
Monzún

thumb|Dátumy začiatkov a prevládajúci vietor prúdi ako juhozápadný letný monzún.
**Monzún** je „zložka monzúnového prúdenia s viacmenej stálym prevládajúcim smerom prúdenia v jednom polroku (sezóne)“. Príčinou sú hlavne rozdiely v ohrievaní kontinentov a oceánov a vo vytváraní tlakových výší a níží. Monzúny sa výrazne prejavujú v oblastiach, kde susedia výrazne plochy pevninovej časti s rozsiahlymi vodnými plochami napr. v južnej a juhovýchodnej Ázii alebo v oblasti Indického oceánu.

*V zime sa vyskytuje nad pevninou anticyklóna a nad oceánom cyklóna, čo spôsobuje prúdenie vzduchu v smere tlakového spádu, čiže od pevniny k oceánu. Toto prúdenie sa nazýva tzv. zimný suchý monzún. Nad pevninou sa to prejavuje bezzrážkovým počasím. Zimný monzún je orientovaný v smere prúdenia pasátov.

*V lete sa vyskytuje nad pevninou cyklóna a nad oceánom anticyklóna, čo spôsobuje prúdenie vzduchu v smere tlakového spádu, čiže od oceánu smerom k pevnine. Toto prúdenie sa nazýva tzv. letný vlhký monzún. Nad pevninou sa to prejaví dlhším obdobím dažďa. Letný monzún je orientovaný oproti smeru prúdenia pasátov.

## Referencie


Kategória:Meteorológia
Metasomatóza (geológia)

[thumb|right|250px|[Skarn vo výbruse v polarizačnom mikroskope.]]
**Metasomatóza** (iné názvy: **zatláčanie**, **substitúcia**, **nahrádzanie**, **alterácia**) je premena hornín, pri ktorej dochádza k výrazným chemickým zmenám pôvodnej horniny (protolitu), najčastejšie pôsobením hydrotermálnych roztokov a/alebo plynnej fázy (v tomto prípade býva označovaná ako **hydrotermálna metamorfóza**). Má prevažne retrográdny charakter, zdroje látok sú často celkom neznáme, predpokladá sa však ich endogénny pôvod.

Možno rozoznať viacero typov metasomatózy, v magmatických horninách to je napríklad feldšpatitizácia, greizenizácia, serpentinizácia a iné, v usadených horninách môže dochádzať k silicifikácii a dolomitizácii. Niekedy tiež dochádza k zatláčaniu rôznych typov hornín rudnými minerálmi. Výsledkom metasomatózy sú metasomatity.

## Mechanizmus
K metasomatóze môže dochádzať pri rôznych teplotách a tlakoch. Najintenzívnejšia je pneumatolitická a hydrotermálna metasomatóza, ktorá môže viesť k rozsiahlej premene ľahko rozpustných (zatlačitelných) hornín ako sú vápence a dolomity. Samotný mechanizmus zahŕňa proces rozpúšťania, transportu a vyzrážania z migrujúcich fluíd.

## Typy metasomatitov
* Reakčné a infiltračné skarny
* Greiseny
* Serpentinity

## Referencie


Kategória:Geologické termíny
Kategória:Metamorfóza